laion/Wikipedia-Exotic huggingface dataset:
হায়রাটিক লিপি

হায়রাটিক লিপি (ইংরেজি: Hieratic)হলো প্রাচীন মিশরের প্রচলিত লিপি হায়ারোগ্লিফিকের বিবর্তিত রূপ। "হায়রাটিক" নামটি গ্রিকদের দেয়া, যার অর্থ 'পৌরহিতিক' বা 'পুরোহিত সম্পর্কিত'। এই লিপিটি হায়ারোগ্লিফিক লিপির সরল সংকলন। হায়রাটিক লিপি উদ্ভবের সঙ্গে মিশরীয় সাহিত্যেরও সফল সূত্রপাত ঘটে। খ্রিষ্টপূর্ব ২৭০০ অব্দের দিকে প্রাচীন রাজত্বকালের গোড়ার দিকে হায়রাটিক লিপির উদ্ভব। জানা যায়, প্রারম্ভিক রাজবংশীয় যুগের শেষদিকে মিশরীয়রা প্যাপিরাস প্রক্রিয়াকরণের মাধ্যমে তা লিখনপত্র হিসেবে ব্যবহারোপযোগী করে তোলে। আর এই প্যাপিরাসে লেখার সুবিধা থেকেই উদ্ভব হয় হায়রাটিক লিপি। ফরহাদ খান। হারিয়ে যাওয়া হরফের কাহিনী (প্রিন্ট)|format= এর |url= প্রয়োজন (সাহায্য) (ফেব্রুয়ারি ২০০৫ সংস্করণ)। ঢাকা: দিব্যপ্রকাশ। পৃষ্ঠা ২৭২। আইএসবিএন 984-483-179-2।  |সংগ্রহের-তারিখ= এর |ইউআরএল= প্রয়োজন (সাহায্য) Ancient Egyptian scripts - Hieratic The Hieratic Script
অরল্যান্ডো আন্তর্জাতিক বিমানবন্দর

অরল্যান্ডো আন্তর্জাতিক বিমানবন্দর (আইএটিএ: এমসিও, আইসিএও: কেএমসিও, এফএএ এলআইডি: এমসিও) ফ্লোরিডার অরল্যান্ডো শহরের একটি প্রধান সরকারি বিমানবন্দর, যা ডাউনটাউন অরল্যান্ডো থেকে ৬ মাইল (১০ কিমি) দক্ষিণ-পূর্বে অবস্থিত। এটি ২০১৯ সালে ৫,০৬,১৩,০৭২ জন যাত্রী পরিচালনা করেছিল, যা এটিকে ওই বছরে রাজ্যের ব্যস্ততম বিমানবন্দর ও মার্কিন যুক্তরাষ্ট্রের দশম ব্যস্ততম বিমানবন্দরে পরিণত করেছিল। বিমানবন্দর কোড "এমসিও" বিমানবন্দরের প্রাক্তন নাম ম্যাককয় এয়ার ফোর্স বেস থেকে নেওয়া হয়েছে, যা ভিয়েতনাম যুদ্ধের সমাপ্তির পর সামরিক বাহিনীর আকার বা উপস্থিতি হ্রাসের (একটি সাধারণ সামরিক ড্রডাউন) অংশ হিসাবে ১৯৭৫ সালে বন্ধ করা হয়েছিল। বিমানবন্দরটি সিলভার এয়ারওয়েজের একটি কেন্দ্র, জেটব্লু, সাউথওয়েস্ট এয়ারলাইন্স ও স্পিরিট এয়ারলাইন্সের জন্য একটি ক্রজক্রম কার্যক্রম ঘাঁটি (অপারেটিং বেস), সেইসঙ্গে ফ্রন্টিয়ার এয়ারলাইন্সের জন্য একটি মনোনিবেশ শহর হিসাবে কাজ করে। সাউথওয়েস্ট হল বিমানবন্দরের যাত্রী বহনের বৃহত্তম বাহক। বিমানবন্দরটি মধ্য-ফ্লোরিডা অঞ্চলের জন্য একটি প্রধান আন্তর্জাতিক প্রবেশদ্বার, যেখানে ৪৪ টি বিমানসংস্থার দৈনিক ৮৫০ টিরও বেশি উড়ান রয়েছে। বিমানবন্দরটি ১৩৫ টি অভ্যন্তরীণ ও আন্তর্জাতিক গন্তব্যে পরিষেবা প্রদান করে। ১২,৬০০ একর (৫,১০০ হেক্টর) জুড়ে বিস্তৃত এমসিও হল ভূমির পরিপ্রেক্ষিতে মার্কিন যুক্তরাষ্ট্রের বৃহত্তম বাণিজ্যিক বিমানবন্দরসমূহের মধ্যে একটি। উপরন্তু, বিমানবন্দরটি ইউনাইটেড এয়ারলাইন্সের জন্য একটি রক্ষণাবেক্ষণ ঘাঁটি। বিমানবন্দরটি ২০০৭ সাল পর্যন্ত ডেল্টা এয়ার লাইনের একটি কেন্দ্র ছিল। FAA Airport Form 5010 for MCO PDF, effective December 30, 2021 "ACI passenger figures in 2007"। Airports Council International। আগস্ট ১, ২০১১। সেপ্টেম্বর ২৯, ২০০৭ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২২।  "Traffic Statistics"। Greater Orlando Aviation Authority। জানুয়ারি ২০১৬। আগস্ট ১০, ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২২।  "Great Circle Mapper: MCO / KMCO – Orlando, Florida"। Karl L. Swartz। জানুয়ারি ২৮, ২০১২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২২।  GOAA; Authority, Greater Orlando Aviation। "US Service"। Orlando International Airport (MCO)। জানুয়ারি ২, ২০১৯ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২২।  উইকিমিডিয়া কমন্সে অরল্যান্ডো আন্তর্জাতিক বিমানবন্দর সংক্রান্ত মিডিয়া রয়েছে। উইকিভ্রমণে অরল্যান্ডো আন্তর্জাতিক বিমানবন্দর সম্পর্কিত ভ্রমণ নির্দেশিকা রয়েছে। দাপ্তরিক ওয়েবসাইট
ভূপতি মজুমদার

ভূপতি মজুমদার (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনে বাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব। ভূপতি মজুমদারের জন্ম ১৮৯০ খ্রিস্টাব্দের ১লা জানুয়ারি ব্রিটিশ ভারতের অধুনা পশ্চিমবঙ্গের হুগলি জেলার গুপ্তিপাড়ায়। তার পিতার নাম নীলমাধব মজুমদার। তিনি বাল্যশিক্ষা লাভ করেন তার মায়ের কাছ থেকে। ১৯০৬ খ্রিস্টাব্দে প্রবেশিকা পরীক্ষায় উত্তীর্ণ হয়ে হুগলি কলেজে ভর্তি হন এবং আইএসসি ও বিএ পাস করেন। ভূপতি মজুমদার (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনেবাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব।[১] অল্প বয়সেই ভূপতি মজুমদার বিপ্লবী যতীন্দ্রনাথ মুখোপাধ্যায়ের কাছে অগ্নিমন্ত্রে দীক্ষা নেন এবং বিপ্লবী ক্রিয়াকলাপে যুক্ত হন। কলেজে ভর্তির সময়ে বঙ্গভঙ্গের বিরোধী আন্দোলনে যুক্ত হওয়ার কারণে গ্রেফতার ও কারারুদ্ধ হন। ঐ বৎসরেই তিনি কলকাতায় অনুষ্ঠিত "শিবাজী উৎসবে" হন। তিনি ১৯০৭ খ্রিস্টাব্দে কলকাতার যাদবপুরে জাতীয় শিক্ষা পরিষদে যোগ দেন। ভারতীয় জাতীয় কংগ্রেস, যুগান্তর দল ও স্বরাজ্য পার্টির নেতাদের সঙ্গে তার ঘনিষ্ঠ সম্পর্ক ছিল। ভারতের বাইরে বিভিন্ন দেশে অবস্থানকারী বিপ্লবীদের সঙ্গে সংযোগ স্থাপনের উদ্দেশ্যে তিনি ১৯১১ খ্রিস্টাব্দে প্রথমে আমেরিকায় যান, কিন্তু অর্থের অভাবে ইউরোপ হতে ফিরে আসেন। পরে অবশ্য সিঙ্গাপুর হয়ে আমেরিকা যান এবং ১৯১৫ খ্রিস্টাব্দে ফেরার সময় ইন্দোনেশিয়ায় গ্রেফতার হন। ১৯২৩ খ্রিস্টাব্দে তিনি দেশবন্ধু চিত্তরঞ্জন দাশের স্বরাজ্য দলে যোগ দেন। এর কিছুদিন পর তিনি জাতীয় কংগ্রেসের বাংলা শাখার সম্পাদক নির্বাচিত হন। ১৯৩০ খ্রিস্টাব্দের ১৮ই এপ্রিল চট্টগ্রাম অস্ত্রাগার লুন্ঠনের অভিযোগে দীর্ঘদিন কারারুদ্ধ থাকেন। ভারত ছাড়ো আন্দোলনেও তাকে কারাবরণ করতে হয়। তিনি ধর্মের ভিত্তিতে দেশবিভাগের পক্ষপাতী ছিলেন না। দেশ স্বাধীনতার পর তিনি পূর্ববঙ্গে (বর্তমানে বাংলাদেশে) নেলী সেনগুপ্তের সঙ্গে একযোগে কাজ করেছেন। পশ্চিমবঙ্গে ফিরে তিনি প্রফুল্লচন্দ্র ঘোষের মন্ত্রী সভায় ও পরে বিধানচন্দ্র রায়ের মন্ত্রীসভায় যোগ দেন। আমৃত্যু তিনি সংসদীয় রাজনীতিতে প্রত্যক্ষভাবে যুক্ত ছিলেন অন্ততঃপক্ষে বিধানসভার নির্বাচিত সদস্য হিসাবে। দুবার নির্বাচনে পরাজিত হয়েছিলেন। একবার শম্ভু ঘোষের কাছে। কিন্ত ১৯৭১ ও ১৯৭২ এর নির্বাচনে তিনি জয়যুক্ত হন চুঁচুড়া বিধানসভা কেন্দ্র থেকে। তিনি একাধারে সি এ বি ও আই এফ এর সভাপতির দায়িত্ব ভার সামলে ছিলেন। তিনি Nutrition Board এর সভাপতি হিসেবেও দীর্ঘ সময়ে কর্মরত ছিলেন। তিনি ছিলেন‌ সৌমেন্দ্রনাথ ঠাকুরের ঘনিষ্ট সুহৃদ। ভূপতি মজুমদার ১৯৭৩ খ্রিস্টাব্দের ২৭শে মার্চ ৮৩ বৎসর বয়সে কলকাতায় প্রয়াত হন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৫২২, আইএসবিএন ৯৭৮-৮১-৭৯৫৫-১৩৫-৬ Marxist Indiana, An Encyclopedia of Freedom Fighters of India, Item no. 503।
ফরহাদ হোসেন (অধ্যাপক)

ফরহাদ হোসেন (জন্ম: ১৯৫৮) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) সাবেক উপ-উপাচার্য, পরিসংখ্যান বিভাগের অধ্যাপক এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়ের (মাভাবিপ্রবি) সাবেক উপাচার্য। ফরহাদ হোসেন ১৯৫৮ সালে মাদারীপুরের শিবচর উপজেলার বাখরের কান্দি গ্রামে জন্মগ্রহণ করেন। তিনি মাদারীপুরের পাঁচ্চর উচ্চ বিদ্যালয় থেকে ১৯৭৩ সালে মাধ্যমিক ও ফরিদপুরের সরকারি রাজেন্দ্র কলেজ থেকে ১৯৭৫ সালে উচ্চমাধ্যমিক পরীক্ষায় উত্তীর্ণ হন। ফরহাদ হোসেন ঢাকা বিশ্ববিদ্যালয়ের পরিসংখ্যান বিভাগ থেকে ১৯৭৮ সালে বিএসসি (সম্মান) এবং ১৯৭৯ সালে এমএসসি পাস করেন। তিনি জাপানের টোকিওতে অবস্থিত দ্য ইনস্টিটিউট অব স্ট্যাটিস্টিক্যাল ম্যাথম্যাটিকস থেকে ১৯৯৫ সালে পিএইচডি ডিগ্রি অর্জন করেন। ফরহাদ হোসেন ঢাকা বিশ্ববিদ্যালয়ের পুষ্টি ও খাদ্য বিজ্ঞান ইনস্টিটিউটে প্রভাষক হিসেবে কিছুদিন শিক্ষকতা করার পর বাংলাদেশ পরমাণু শক্তি কমিশনে বৈজ্ঞানিক কর্মকর্তা পদে যোগ দেন। অতঃপর তিনি জাহাঙ্গীরনগর বিশ্ববিদ্যালয়ের পরিসংখ্যান বিভাগে সহকারী অধ্যাপক হিসেবে যোগদান করেন। এরই ধারাবাহিকতায় তিনি বিভাগটির অধ্যাপক পদে উন্নীত হন। এছাড়া সৌদি আরবের কিং খালিদ বিশ্ববিদ্যালয় এবং মার্কিন যুক্তরাষ্ট্রের বল স্টেট ইউনিভার্সিটিতে অতিথি অধ্যাপক হিসেবে অধ্যাপনার অভিজ্ঞতা রয়েছে তার। অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট ও সিন্ডিকেট সদস্য, শিক্ষক সমিতির সাধারণ সম্পাদক, উপ-উপাচার্য এবং বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্যসহ বিভিন্ন গুরুত্বপূর্ণ দায়িত্ব পালন করেন। ফরহাদ হোসেন ২০২২ সালের ১০ জানুয়ারি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১২ জানুয়ারি আনুষ্ঠানিকভাবে উপাচার্যের দায়িত্বভার গ্রহণ করেন। ২০২৪ সালের ৫ আগস্ট তিনি বিশ্ববিদ্যালয়টির উপাচার্য পদ থেকে পদত্যাগ করেন। দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। "মাভাবিপ্রবির উপাচার্য হলেন জাবি অধ্যাপক ড. ফরহাদ"। বাংলা ট্রিবিউন। ১০ জানুয়ারি ২০২২। সংগ্রহের তারিখ ১১ জানুয়ারি ২০২২।  "মাভাবিপ্রবির নতুন ভাইস-চ্যান্সেলর অধ্যাপক ড. মোঃ ফরহাদ হোসেন"। আলোকিত প্রজন্ম। ১৩ জানুয়ারি ২০২২। সংগ্রহের তারিখ ১৩ জানুয়ারি ২০২২।  "Dr. Md. Forhad Hossain - PROFILE" [ড. মো. ফরহাদ হোসেন - জীবন বৃত্তান্ত]। জাহাঙ্গীরনগর বিশ্ববিদ্যালয় (ইংরেজি ভাষায়)। সংগ্রহের তারিখ ১১ জানুয়ারি ২০২২।  "ভাসানী বিশ্ববিদ্যালয়ের নতুন ভিসি অধ্যাপক ড. ফরহাদ হোসেন"। কালের কণ্ঠ। ১৩ জানুয়ারি ২০২২। সংগ্রহের তারিখ ১৩ জানুয়ারি ২০২২।  "মাওলানা ভাসানী বিজ্ঞান ও প্রযুক্তি বিশ্ববিদ্যালয়ের উপাচার্যসহ ৬ কর্মকর্তার পদত্যাগ"। প্রথম আলো। ৭ আগস্ট ২০২৪। সংগ্রহের তারিখ ১২ আগস্ট ২০২৪।
ইজিপ্ট মনস

ইজিপ্ট মনস (ইংরেজি: Egypt Mons) হল বৃহস্পতি গ্রহের প্রাকৃতিক উপগ্রহ আইয়োর একটি পর্বত। ১০ কিলোমিটার উঁচু ইজিপ্ট মনস আইয়োর একাদশ উচ্চতম পর্বত, যা পৃথিবীর উচ্চতম শৃঙ্গ মাউন্ট এভারেস্টের চেয়েও উঁচু। ইউ. এস. জিওলজিক্যাল সার্ভে এই পর্বতের ব্যাস ১৯৩.৭ কিলোমিটার বলে উল্লেখ করলেও, আইয়ো মাউন্টেন ডেটাবেস অনুযায়ী এটির দৈর্ঘ্য ১৩৩.৮ কিলোমিটার ও প্রস্থ ১৪৬.০ কিলোমিটার। এটি একটি ফ্ল্যাটিরন ম্যাসিফ পর্বত, অর্থাৎ এটির আকার এবড়ো-খেবড়ো ও বন্ধুর এবং এর পৃষ্ঠতলের রূপটি জটিল। এটির আয়তন ৯৭৯২ বর্গ কিলোমিটার এবং এটির কেন্দ্রের স্থানাংক ৪১°২৯′ দক্ষিণ ২৫৭°৩৬′ পশ্চিম﻿ / ﻿৪১.৪৯° দক্ষিণ ২৫৭.৬° পশ্চিম﻿ / -41.49; -257.6। এটির একটি খাড়া উত্তরমুখী ঢাল রয়েছে। ইজিপ্ট মনস মিশর দেশটির ইংরেজি নামে নামাঙ্কিত, কারণ পুরাণে আছে মিশরেই আইয়োর যাত্রার সমাপ্তি ঘটেছিল। ১৯৯৭ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক পর্বতটির নামকরণ করা হয়। ইজিপ্ট মনসের উত্তরপশ্চিমে আছে বব্বর প্যাটারা, দক্ষিণপূর্বে আছে হার্মিস মেনসা এবং দক্ষিণপশ্চিমে রয়েছে স্বারোগ প্যাটারা। টেমপ্লেট:Gpn "Planetary Names: Mons, montes: Egypt Mons on Io"। USGS Gazetteer of Planetary Nomenclature। অক্টোবর ১, ২০০৬। সংগ্রহের তারিখ মার্চ ৮, ২০২১।  "Io Mountain Database"। planetologia.elte.hu। সেপ্টেম্বর ১৬, ২০১৯ তারিখে মূল থেকে আর্কাইভ করা। সংগ্রহের তারিখ অক্টোবর ২০, ২০০৭।  "Io Mountain Database"। planetologia.elte.hu। সেপ্টেম্বর ১৪, ২০১৯ তারিখে মূল থেকে আর্কাইভ করা। সংগ্রহের তারিখ অক্টোবর ২০, ২০০৭।  NASA World Wind 1.4. NASA Ames Research Center, 2007.
বব্বর প্যাটারা

বব্বর প্যাটারা (ইংরেজি: Babbar Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৮৬ কিলোমিটার এবং এটির স্থানাংক ৩৯°৪৮′ দক্ষিণ ২৭২°০০′ পশ্চিম﻿ / ﻿৩৯.৮° দক্ষিণ ২৭২° পশ্চিম﻿ / -39.8; -272। প্যাটারাটির নামকরণ হয়েছিল এক সুমেরীয় সূর্যদেবতার নামানুসারে এবং ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। বব্বর প্যাটারার কাছে কয়েকটি ঢাল চ্যূতির পরিচায়ক। বব্বর প্যাটারার ঠিক দক্ষিণে রয়েছে লারসিয়া প্লেনাম নামক মালভূমি, আরও দক্ষিণে রয়েছে স্বারোগ প্যাটারা এবং পূর্ব দিকে রয়েছে ইজিপ্ট মনস নামক পর্বতটি। "Babbar Patera"। USGS Gazetteer of Planetary Nomenclature Feature Information। সংগ্রহের তারিখ ২০১৯-০৮-১১।  "io.pdf" (পিডিএফ)। astrogeology.usgs.gov। সংগ্রহের তারিখ অক্টোবর ২০, ২০০৭।  NASA World Wind 1.4. NASA Ames Research Center, 2007.
ডেমোটিক লিপি (মিশরীয়)

ডেমোটিক লিপি বা দেমোতিক লিপি (গ্রিক ভাষা থেকে δημοτικός dēmotikós, "জনপ্রিয়") হলো প্রাচীন মিশরের প্রচলিত লিপি হায়ারোগ্লিফিকের বিবর্তনের সর্বশেষ রূপ। "ডেমোটিক" নামটি গ্রিকদের দেয়া, যা গ্রিক "ডেমোস" শব্দ থেকে উদ্ভূত; ডেমোটিক অর্থ 'জনগণের প্রিয়' বা 'জনপ্রিয়'। এই লিপিটি হায়ারোগ্লিফিক লিপির সবচেয়ে সরল সংকলন। ডেমোটিক লিপি উদ্ভবের মাধ্যমে মিশরীয় সাধারণ মানুষও দৈনন্দিন কাজে, চিঠিপত্র লেখালেখিতে এর ব্যবহার করতে শুরু করে। ডেমোটিক লিপি দেখতে হাতের লেখার মতো টানা টানা। ডেমোটিক লিপি খানিকটা শব্দলিপি, বাকিটা অক্ষরলিপি। খ্রিষ্টপূর্ব ৭০০ অব্দের দিকে প্রাচীন মিশরে ডেমোটিক লিপির উদ্ভব। হায়ারোগ্লিফিক, এমনকি হায়রাটিক লিপির চেয়েও দ্রুত লেখা যেতো এই লিপি দিয়ে। ফরহাদ খান। হারিয়ে যাওয়া হরফের কাহিনী (প্রিন্ট)|format= এর |url= প্রয়োজন (সাহায্য) (ফেব্রুয়ারি ২০০৫ সংস্করণ)। ঢাকা: দিব্যপ্রকাশ। পৃষ্ঠা ২৭২। আইএসবিএন 984-483-179-2।  অজানা প্যারামিটার |accessyear= উপেক্ষা করা হয়েছে (|access-date= ব্যবহারের পরামর্শ দেয়া হচ্ছে) (সাহায্য); অজানা প্যারামিটার |accessmonth= উপেক্ষা করা হয়েছে (|access-date= ব্যবহারের পরামর্শ দেয়া হচ্ছে) (সাহায্য); অজানা প্যারামিটার |origmonth= উপেক্ষা করা হয়েছে (সাহায্য); এখানে তারিখের মান পরীক্ষা করুন: |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) উইকিমিডিয়া কমন্সে ডেমোটিক লিপি (মিশরীয়) সংক্রান্ত মিডিয়া রয়েছে। Demotic and Abnormal Hieratic Texts Chicago Demotic Dictionary The American Society of Papyrologists Directory of Institutions and Scholars Involved in Demotic Studies Demotic Texts on the Internet ওয়েব্যাক মেশিনে আর্কাইভকৃত ১৪ জুন ২০১১ তারিখে Thus Wrote 'Onchsheshonqy: An Introductory Grammar of Demotic by Janet H. Johnson
স্বারোগ প্যাটারা

স্বারোগ প্যাটারা (ইংরেজি: Svarog Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ১২৪ কিলোমিটার ও স্থানাংক ৪৮°৪০′ দক্ষিণ ২৬৫°৪৪′ পশ্চিম﻿ / ﻿৪৮.৬৬° দক্ষিণ ২৬৫.৭৪° পশ্চিম﻿ / -48.66; -265.74﻿ (Svarog Patera)। এটি রাশিয়ান কামার দেবতা স্বারোগের নামে নামাঙ্কিত। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। স্বারোগ প্যাটারা হল ভয়েজার মহাকাশযান কর্তৃক শনাক্তকৃত হটস্পট। স্বারোগ প্যাটারার উত্তরে রয়েছে লারসিয়া প্ল্যানাম, তারও উত্তরে রয়েছে বব্বর প্যাটারা, দক্ষিণে রয়েছে সিলপিয়াম মনস, পূর্ব দিকে রয়েছে হার্মিস মেনসা এবং দক্ষিণপূর্বে রয়েছে পেরুন প্যাটারা ও এপাফাস মেনসা। "IO NOMENCLATURE"। lnfm1.sai.msu.su। সংগ্রহের তারিখ অক্টোবর ২০, ২০০৭।  "USGS Astro: Planetary Nomenclature: Feature Data Search Results"। USGS Gazetteer of Planetary Nomenclature Feature Information। সংগ্রহের তারিখ অক্টোবর ২০, ২০০৭।  "Hot Spots on Io: Initial Results from Galileo's Near Infrared Mapping Spectrometer" (পিডিএফ)। trs-new.jpl.nasa.gov। জুলাই ১৯, ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ অক্টোবর ২০, ২০০৭।  NASA World Wind 1.4. NASA Ames Research Center, 2007.
পেরুন প্যাটারা

পেরুন প্যাটারা (ইংরেজি: Pyerun Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির দৈর্ঘ্য প্রায় ৫৭ কিলোমিটার এবং স্থানাংক ৫৫°৩৯′ দক্ষিণ ২৫১°০৪′ পশ্চিম﻿ / ﻿৫৫.৬৫° দক্ষিণ ২৫১.০৬° পশ্চিম﻿ / -55.65; -251.06﻿ (Pyerun Patera)। প্যাটারাটি স্লাভোনিক বজ্র দেবতা পেরুনের নামাঙ্কিত। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পেরুন প্যাটারার পশ্চিমে রয়েছে মিথ্রা প্যাটারা, পূর্বে ও উত্তরপূর্বে রয়েছে এপাফাস মেনসা নামক মেসা এবং উত্তরপশ্চিমে রয়েছে সিলপিয়াম মনস নামক পর্বত ও স্বারোগ প্যাটারা। "USGS Astro: Planetary Nomenclature: Pyerun Patera"। USGS Gazetteer of Planetary Nomenclature Feature Information। সংগ্রহের তারিখ ২০১৯-০৮-২৫।  NASA World Wind 1.4. NASA Ames Research Center, 2007.
সিলপিয়াম মনস

সিলপিয়াম মনস (ইংরেজি: Silpium Mons) হল বৃহস্পতির প্রাকৃতিক উপগ্রহ আইয়োর একটি পর্বত। এটি উচ্চতায় ৫.৬ কিলোমিটার, দৈর্ঘ্যে ১১৩ কিলোমিটার ও প্রস্থে ৭৯.৭ কিলোমিটার। পর্বতটির আয়তন ৭০৭৩ বর্গ কিলোমিটার। এটি ঋজু দীর্ঘা রেখাঙ্কিত একটি শৈলশিরা, অর্থাৎ এটির উত্তোলিত গঠনভঙ্গিমাটির মধ্যে এক বা একাধিক স্বষ্ট রৈখিক বা কুব্জ উত্থিতাংশ চোখে পড়ে। পর্বতটির নামকরণ করা হয়েছে গ্রিসের একটি স্থানের নামানুসারে, যেখানে পৌরাণিক আইয়ো শোকে দেহত্যাগ করেছিলেন। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পর্বতটির স্থানাংক ৫২°৪৩′ দক্ষিণ ২৭২°২০′ পশ্চিম﻿ / ﻿৫২.৭১° দক্ষিণ ২৭২.৩৪° পশ্চিম﻿ / -52.71; -272.34﻿ (Silpium Mons)। এটি স্বারোগ প্যাটারার দক্ষিণে, মিথ্রা প্যাটারার উত্তরে এবং ভিরাকোচা প্যাটারার উত্তরপূর্বে অবস্থিত। স্বারোগ ও বিরাকোচা প্যাটারা দু’টির প্রতি এটির নৈকট্য আইয়োতে পর্বত ও ক্যালডেরাগুলির মধ্যে একটি গঠনগত সম্পর্কের প্রমাণের ইঙ্গিতবাহী। "Io Mountain Database"। planetologia.elte.hu। সংগ্রহের তারিখ অক্টোবর ২১, ২০০৭।  "USGS Astro: Planetary Nomenclature: Feature Data Search Results"। USGS Gazetteer of Planetary Nomenclature Feature Information। সংগ্রহের তারিখ অক্টোবর ২১, ২০০৭।  NASA World Wind 1.4. NASA Ames Research Center, 2007. Harland, David M. (2000). Jupiter Odyssey: The Story of NASA's Galileo Mission. Springer. আইএসবিএন ১-৮৫২৩৩-৩০১-৪. p. 353
আল-কামাল আবদুল ওহাব

আল-কামাল আবদুল ওহাব (৩১ ডিসেম্বর ১৯৩৮–২৯ মে ২০০৮) বাংলাদেশের শিশুসাহিত্যিক, ছড়াকার, নাট্যকার, গীতিকার ও সাহিত্য অনুবাদক ছিলেন। শিশুসাহিত্যে বিশেষ অবদানের জন্য তিনি ১৯৮০ সালে বাংলা একাডেমি পুরস্কার পান। আল-কামাল আবদুল ওহাব ৩১ ডিসেম্বর ১৯৩৮ সালে সাতক্ষীরা জেলায় জন্মগ্রহণ করেন। তিনি বাংলা একাডেমির পরিচালক হিসেবে কর্মরত ছিলেন। একুশের বইমেলা শুরু হয়েছে তার সময়েই। তার লেখা অসংখ্য গান বাংলাদেশ বেতার ও টেলিভিশনে নিয়মিত প্রচারিত হয়েছে। আল-কামাল আবদুল ওহাবের উল্লেখযোগ্য প্রকাশিত গ্রন্থের মধ্যে রয়েছে:- বাস্কারভিলের বিভীষিকা নিরুদ্দেশের পথে ছোটদের শ্রেষ্ঠ গল্প মহেশখালীর পথে ছোটদের অভিনয় বাংলা একাডেমী সাহিত্য পুরস্কার (১৯৮০) আল-কামাল আবদুল ওহাব ২৯ মে ২০০৮ সালে মৃত্যুবরণ করেন। "বাংলা একাডেমি সাহিত্য পুরস্কার বিজয়ী"। বাংলাদেশ জাতীয় তথ্য বাতায়ন। ১৯ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২২।  "আজ ৩১ ডিসেম্বর, জন্ম- লেখক আল কামাল আবদুল ওহাব ১৯৩৮"। দৈনিক যুগান্তর। ৩১ ডিসেম্বর ২০১৪। সংগ্রহের তারিখ ১২ জানুয়ারি ২০২২।  "আল কামাল আবদুল ওহাব এর বই সমূহ"। রকমারি ডট কম। সংগ্রহের তারিখ ১২ জানুয়ারি ২০২২।
মবিনউদ্দিন আহমদ

মবিনউদ্দিন আহমদ বাংলাদেশের সাহিত্যিক ও ছোটগল্পকার ছিলেন। ছোটগল্পে বিশেষ অবদানের জন্য তিনি ১৯৬১ সালে বাংলা একাডেমি পুরস্কার পান। বাংলা একাডেমী সাহিত্য পুরস্কার (১৯৬১) "বাংলা একাডেমি সাহিত্য পুরস্কার বিজয়ী"। বাংলাদেশ জাতীয় তথ্য বাতায়ন। ১৯ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২২।  সাঈদ, আবু। "'মীজানুর রহমানের ত্রৈমাসিক' পত্রিকার সম্পাদকের মৃত্যুবার্ষিকী"। Prothomalo। সংগ্রহের তারিখ ২০২২-০১-১২।  "ত্রৈমাসিকের অনন্য রূপকার | ইত্তেফাক সাময়িকী | The Daily Ittefaq"। archive1.ittefaq.com.bd। ২০২২-০১-১২ তারিখে মূল থেকে আর্কাইভ করা। সংগ্রহের তারিখ ২০২২-০১-১২।
সরকারি হোমিওপ্যাথিক মেডিকেল কলেজ ও হাসপাতাল

সরকারি হোমিওপ্যাথিক মেডিকেল কলেজ ও হাসপাতাল বাংলাদেশের একমাত্র সরকারি হোমিওপ্যাথিক চিকিৎসা শিক্ষাপ্রতিষ্ঠান। এই মেডিকেল কলেজটি ঢাকা বিশ্ববিদ্যালয়ের অধিভুক্ত একটি শিক্ষাপ্রতিষ্ঠান। "সরকারি হোমিওপ্যাথিক মেডিকেল কলেজ ও হাসপাতালের দুরবস্থা | চিঠিপত্র | The Daily Ittefaq"। archive1.ittefaq.com.bd। সংগ্রহের তারিখ ২০২২-০১-১২। [স্থায়ীভাবে অকার্যকর সংযোগ]
মাহমুদুল হক (চিত্রশিল্পী)

মাহমুদুল হক (১৯৪৫ - ২০২২) একজন বাংলাদেশী চিত্রশিল্পী। তিনি ঢাকা বিশ্ববিদ্যালয়ের চারুকলা অনুষদের ছাপচিত্র বিভাগের অবসরপ্রাপ্ত অধ্যাপক। জাতীয় জাদুঘরের মহাপরিচালক হিসেবেও দায়িত্ব পালন করেন তিনি। ২০১৯ সালে তিনি জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’ লাভ করেন। তিনি ১৯৪৫ সালে বাগেরহাট জেলার রামপাল উপজেলার শ্রীফলতলা গ্রামে জন্মগ্রহণ করেন। মাহমুদুল হক তৎকালীন সরকারি চারু ও কারুকলা কলেজ (বর্তমানে ঢাকা বিশ্ববিদ্যালয়ের চারুকলা অনুষদ) থেকে ১৯৬৮ সালে বিএফএ ডিগ্রি এবং জাপানের সুকুবা বিশ্ববিদ্যালয় থেকে ১৯৮৪ সালে এমএফএ ডিগ্রি অর্জন করেন। জাপান থেকে ছাপচিত্রের উপর দুই বছরের উচ্চতর প্রশিক্ষণও লাভ করেন তিনি। তিনি ১৯৬৯ সালে ঢাকা বিশ্ববিদ্যালয়ের চারুকলা ইনস্টিটিউটে (বর্তমানে চারুকলা অনুষদ) শিক্ষক হিসেবে যোগ দেন এবং এরই ধারাবাহিকতায় ২০১০ সালে অধ্যাপক হিসেবে অবসর গ্রহণ করেন। কর্মজীবনে তিনি ছাপচিত্র বিভাগের প্রধান, চারুকলা ইনস্টিটিউটের পরিচালক (১৯৯৮), জাতীয় জাদুঘরের মহাপরিচালক (২০০৪)-সহ বিভিন্ন গুরুত্বপূর্ণ দায়িত্ব পালন করেন। দেশে ও বিদেশে মাহমুদুল হকের শিল্পকর্মের ৩৯টি একক এবং বহু যৌথ প্রদর্শনী অনুষ্ঠিত হয়েছে। বাংলাদেশ জাতীয় জাদুঘর এবং জাতীয় চিত্রশালাসহ দেশ-বিদেশের বহু প্রতিষ্ঠান ও সংগ্রাহক কর্তৃক তার শিল্পকর্ম সংগৃহীত হয়েছে। শিল্পকর্মে অবদানের জন্য মাহমুদুল হক বহু পুরস্কার ও সম্মাননায় ভূষিত হয়েছেন। এর মধ্যে রয়েছে, জাপানের সুচিউরা সিটি শ্রেষ্ঠ চিত্রকলা পুরস্কার-১৯৮২ কুয়েত আন্তর্জাতিক দ্বিবার্ষিক প্রদর্শনীতে দ্বিতীয় পুরস্কার এস এম সুলতান ফাউন্ডেশন কর্তৃক প্রদত্ত 'সুলতান পদক' ১০ম জাতীয় শিল্পকলা প্রদর্শনীতে 'বাংলাদেশ শিল্পকলা একাডেমি পুরস্কার'-১৯৯২ এশীয় দ্বিবার্ষিক চারুকলা প্রদর্শনীতে সম্মানসূচক পুরস্কার-১৯৯৩, ১৯৯৫ ও ১৯৯৭ জাপানের সর্বোচ্চ বেসামরিক পুরস্কার, ‘অর্ডার অব দ্য রাইজিং সান’-২০১৯ মাহমুদুল হক করোনায় আক্রান্ত হয়ে চিকিৎসাধীন অবস্থায় ২০২২ সালে ১১ জানুয়ারি ঢাকায় মৃত্যুবরণ করেন। "করোনায় মারা গেলেন চিত্রশিল্পী মাহমুদুল হক"। প্রথম আলো। ১১ জানুয়ারি ২০২২। সংগ্রহের তারিখ ১২ জানুয়ারি ২০২২।  "এবার করোনায় মারা গেলেন চিত্রশিল্পী মাহমুদুল হক"। কালের কণ্ঠ। ১১ জানুয়ারি ২০২২। সংগ্রহের তারিখ ১২ জানুয়ারি ২০২২।  "করোনায় আক্রান্ত শিল্পী মাহমুদুল হকের মৃত্যু"। সমকাল। ১১ জানুয়ারি ২০২২। সংগ্রহের তারিখ ১২ জানুয়ারি ২০২২।  "করোনায় চিত্রশিল্পী মাহমুদুল হকের মৃত্যু"। বাংলাদেশ প্রতিদিন। ১২ জানুয়ারি ২০২২। সংগ্রহের তারিখ ১২ জানুয়ারি ২০২২।  "বাগেরহাটে চিরনিদ্রায় শায়িত শিল্পী মাহমুদুল হক"। ভোরের কাগজ। ১২ জানুয়ারি ২০২২। সংগ্রহের তারিখ ১২ জানুয়ারি ২০২২।  "করোনায় মারা গেলেন ঢাবির সাবেক অধ্যাপক মাহমুদুল হক"। ঢাকা টাইমস। ১২ জানুয়ারি ২০২২। সংগ্রহের তারিখ ১২ জানুয়ারি ২০২২।
মিউয়ন

মিউয়ন (যা এর প্রতিনিধিত্বকারী গ্রিক বর্ণ মিউ (μ) থেকে এসেছে) হল এক ধরনের মৌলিক কণিকা, যা ইলেকট্রনের সাথে নানাভাবে সাদৃশ্যপূর্ণ, যার তড়িত আধান ঋণাত্মক এবং স্পিন ১⁄২। ইলেকট্রন, টাউওন এবং তিন ধরনের নিউট্রিনোর সাথে একত্রে একে লেপটন শ্রেণীর অন্তর্ভুক্ত করা হয়েছে। এটি একটি অস্থিতিশীল উপপারমাণবিক কণিকা, যার গড় আয়ু দ্বিতীয় সর্বোচ্চ (২.২ µs)। অন্যান্য মৌলিক কণিকার মতো মিউয়নেরো প্রতিপদার্থ বিদ্যমান যার আধান বিপরীত কিন্তু ভর ও স্পিন সমান: প্রতি-মিউয়ন (যাকে ধনাত্মক মিউয়নও বলা হয়)। মিউয়নকে μ− দ্বারা চিহ্নিত করা হয় এবং প্রতি-মিউয়নকে μ+ দ্বারা। মিউয়নকে অতীতে মিউ মেসন বলা হত, যদিও আধুনিক কণা পদার্থবিজ্ঞানীরা মিউয়নকে মেসনের শ্রেণীভুক্ত করেন না। মিউয়নের ভর হল ১০৫.৭ MeV/c2, যা ইলেকট্রনের ভরের প্রায় ২০০ গুণ। যেহেতু মিউয়নের মিথস্ক্রিয়া ইলেকট্রনের প্রায় অনুরূপ, মিউয়নকে মোটা দাগে অধিকতর ভরবিশিষ্ট ইলেকট্রন হিসেবে বিবেচনা করা যেতে পারে। ভর বেশি হবার কারণে মিউয়ন তড়িতচুম্বক ক্ষেত্রের অধীনে ইলেকট্রনের মতো দ্রুততার সাথে ত্বরিত হয় না, এবং তত বেশি ব্রেমস্টালুগ বিকিরণও নিঃসরণ করে না। একই কারণে নির্দিষ্ট পরিমাণ শক্তিসম্পন্ন মিউয়ন ইলেকট্রনের চেয়ে অনেক বেশি ভেদনযোগ্যতা রাখে - বেগ অর্জনের সময় এদের শ্লথতার কারণ হল সে সময়কার শক্তি ক্ষয়। বায়ুমন্ডলে ক্রিয়াশীল মহাজাগতিক রশ্মির মাধ্যমে উৎপন্ন মিউয়ন পৃথিবী পৃষ্ঠ ভেদ করে বহু গভীরে যাবার ক্ষমতা রাখে। W.-M. Yao et al. (Particle Data Group), J. Phys. G 33, 1 (2006) Muon anomalous magnetic moment and supersymmetry g-2 (muon anomalous magnetic moment) experiment muLan (Measurement of the Positive Muon Lifetime) experiment The Review of Particle Physics The TRIUMF Weak Interaction Symmetry Test
মিথ্রা প্যাটারা

মিথ্রা প্যাটারা (ইংরেজি: Mithra Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৩৪ কিলোমিটার এবং স্থানাংক ৫৯°০২′ দক্ষিণ ২৬৬°২৯′ পশ্চিম﻿ / ﻿৫৯.০৪° দক্ষিণ ২৬৬.৪৮° পশ্চিম﻿ / -59.04; -266.48﻿ (Mithra Patera)। এটির নামকরণ করা হয়েছে পারস্যদেশীয় আলোক দেবতা মিথ্রার নামানুসারে। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। মিথ্রা প্যাটারার উত্তরে রয়েছে সিলপিয়াম মনস, পূর্বে রয়েছে পেরুন প্যাটারা এবং দক্ষিণপশ্চিমে রয়েছে ভিরাকোচা প্যাটারা। টেমপ্লেট:GPN NASA World Wind 1.4. NASA Ames Research Center, 2007.
ভিরাকোচা প্যাটারা

ভিরাকোচা প্যাটারা (ইংরেজি: Viracocha Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৬১ কিলোমিটার এবং স্থানাংক ৬১°৪৫′ দক্ষিণ ২৮০°০৪′ পশ্চিম﻿ / ﻿৬১.৭৫° দক্ষিণ ২৮০.০৭° পশ্চিম﻿ / -61.75; -280.07﻿ (Viracocha Patera)। এটির নামকরণ করা হয়েছে কেচুয়া সৃষ্টিকর্তা দেবতা ভিরাকোচার নামানুসারে। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। ভিরাকোচা প্যাটারা হল ভয়েজার মহাকাশযান কর্তৃক শনাক্তকৃত একটি হটস্পট। ভিরাকোচা প্যাটারার পূর্বে ও উত্তরপূর্বে রয়েছে মিথ্রা প্যাটারা এবং উত্তরপূর্বে রয়েছে সিলপিয়াম মনস নামক পর্বতটি। "Viracocha Patera"। Gazetteer of Planetary Nomenclature। সংগ্রহের তারিখ ২০১৯-১০-০৭।  "Hot Spots on Io: Initial Results from Galileo's Near Infrared Mapping Spectrometer" (পিডিএফ)। trs-new.jpl.nasa.gov। জুলাই ১৯, ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ অক্টোবর ২০, ২০০৭।  NASA World Wind 1.4. NASA Ames Research Center, 2007.